# Osnovna škola Fran Franković

 **R i j e k a**

**KLASA: 003-06/21-01/02**

# URBROJ : 2170-55-01-21-8

***S K R A Ć E N I Z A P I S N I K***

***sa 27. sjednice Školskog odbora održan 08. veljače 2021. godine***

***(utorak) u 17,30 sati u učionici glazbene kulture***

Nazočni:

1. Ivanka Vulić-predsjednica Školskog odbora,

2. Marino Pešut,

3. Aleksandar Bulog,

4. Snježana Šerić,

5. Saša Jurešić

6. Ines Sajko –tajnica škole, kao zapisničar.

Izočni:

1. Sanela Leko, opravdano,

2. Jasna Baraba, opravdano.

Sjednica je održana poštujući propisane mjere uzrokovane COVID-19 virusom, održavajući propisani međusobni razmak i zaštitne maske. Sjednicu otvara predsjednica Školskog odbora gđa. Ivanka Vulić koja konstatira da je na sjednici nazočna većina članova Školskog odbora, stoga se mogu donositi pravovaljane odluke i zaključci.

Na prijedlog predsjednice, članovi Školskog odbora jednoglasno usvajaju sljedeći

 ***D n e v n i r e d :***

1. ***Verifikacija zapisnika 26. sjednice Školskog odbora održane 29. siječnja 2021.g.,***
2. ***Određivanje zamjenika ravnatelja sukladno pisanom zahtjevu ravnatelja od 04.02.2021.g.***
3. ***Plan evakuacije i spašavanja- rasprava i usvajanje i***
4. ***Razno.***

***AD.1.*** Izvješćuje predsjednica Školskog odbora gđa. Ivanka Vulić.

Članovima je dan na uvid skraćeni zapisnik sa 26. sjednice Školskog odbora od 29.01.2021.g. Kako primjedbi nema, članovi Školskog odbora donose jednoglasno

|  |
| --- |
| ***AD.1.*** **Z A K L J U Č A K****o verifikaciji zapisnika 26. sjednice Školskog odbora održane 29.01.2021. g.** |

***AD.2.*** Izvješćuje predsjednica Školskog odbora gđa. Ivanka Vulić.

Članovima je uz poziv dostavljen pisani Prijedlog ravnatelja g. Marka Starčevića Školskom odboru o imenovanju zamjenika ravnatelja od 04. veljače 2021.g. Kako g. Pešut ispunjava uvjete sukladno čl. 23 Statuta i ima dugogodišnje iskustvo kao voditelj smjene i satničar smatra se da će isti kvalitetno odrađivati sva prava i obveze koji proizlaze iz poslova ravnatelja, a čije se izvršenje ne može odgađati do ravnateljeva povratka, pa članovi Školskog odbora donose jednoglasno:

|  |
| --- |
| ***AD.2. O D L U K U******o imenovanju g. Marina Pešuta za zamjenika ravnatelja Osnovne škole Fran Franković*** |

Imenovani je dužan dati pisanu suglasnost na izglasani prijedlog, koja će činiti sastavni dio ovog zapisnika.

***AD.3.*** **P*lan evakuacije i spašavanja- rasprava i usvajanje***

Predsjednica gđa. Ivanka Vulić predstavlja i opisuje Plan evakuacije i spašavanja OŠ Fran Franković koji je škola izradila te napominje kako je isti izrađen u skladu sa Evakuacijskim putovima izrađenim od strane ovlaštene osobe. G. Pešut ističe kako se kontinuirano radi na unaprjeđivanju sigurnosti u školi i osiguranju kritičnih točka (npr. arhivski ormari u hodniku) te otkrivanju i osiguranju eventualnih drugih kritičnih točki.

Kako primjedbi nema, članovi Školskog odbora donose jednoglasno:

|  |
| --- |
| ***AD.3. O D L U K U******o usvajanju Plana evakuacije i spašavanja za Osnovnu školu Fran Franković*** |

***AD.4.*** Razno

Tajnica Ines Sajko izvješćuje kako je prema MZO sa 26. sjednice ŠO poslan zahtjev za produljenje roka za neutrošena sredstva, sukladno zahtjevu g. Buloga i gđe. Baraba te kako će biti uskoro obaviješteni o povratnoj informaciji.

Kako je dnevni red iscrpljen, sjednica je završena u 18,00 sati.

U Rijeci, 09. veljače 2021.g.

ZAPISNIČAR: M.P. PREDSJEDNICA ŠKOLSKOG ODBORA:

Ines Sajko, tajnica, v.r. Ivanka Vulić, v.r.